સૂત્રોના જણાવ્યા અનુસાર ગુજરાતમાં ચોમાસાનો સરેરાશ વરસાદ 72.44 ટકા એટલેકે 24.8 ઇંચ નાેંધાયો છે જેમાં સૌથીવધુ 92.61 ટકા વરસાદ દક્ષિણ ગુજરાતમાં થયો છે. જયારે મૌસમનો સહુથી આેછો વરસાદ કચ્છ જિલ્લામાં માત્ર 26.12 ટકા થયો છે રાજ્યના કુલ 203 જળાશયોમાં હાલની સ્થિતિમાં 288306 એમસીએફટી જળસંગ્રહ છે. જે કુલ જળસંગ્રહ ક્ષમતાના 51.80 ટકા થાય છે.જે ગત વર્ષની સરખામણીમાં હજુ 13.44 ટકા આેછી છે. ગત વર્ષે આજની સ્થિતિએ જળાશયોમાં 65.02 ટકા પાણીનો જથ્થો સંગ્રહિત હતો. સરદાર સરોવર નર્મદા ડેમની સપાટી 122 મીટરને પહાેંચી ગઈ છે. નર્મદા ડેમમાં 187051 એમસીએફટી પાણીનો સંગ્રહ છે જે કુલ ક્ષમતાના 55.99 ટકા થાય છે.નર્મદાના પાણીની વિતરણ વ્યવસ્થા વ્યવસ્થિત રીતે ગોઠવાશે તો નર્મદાના પાણી આધારિત વિસ્તારોમાં પાણીની સમસ્યા સજાર્શે નહિ. જયારે રાજ્યના અનેક વિસ્તારો હજુ પૂરતા વરસાદની કાગડોળે રાહ જોઈ રહ્યા છે.